Решение № 1 на КРДОПБГДСРСБНА
РЕПУБЛИКА БЪЛГАРИЯ

КОМИСИЯ ЗА РАЗКРИВАНЕ НА ДОКУМЕНТИТЕ И ЗА ОБЯВЯВАНЕ НА

ПРИНАДЛЕЖНОСТ НА БЪЛГАРСКИ ГРАЖДАНИ КЪМ ДЪРЖАВНА

СИГУРНОСТ И РАЗУЗНАВАТЕЛНИТЕ СЛУЖБИ НА БЪЛГАРСКАТА

НАРОДНА АРМИЯ

Р Е Ш Е Н И Е №1 / 21.06.2007 г.
   Комисията за разкриване на документите и за обявяване на принадлежност на
български граждани към Държавна сигурност и разузнавателните служби на Българската
народна армия на основание чл. 26, ал. 1, т. 1 от Закона за достъп и разкриване на
документите и за обявяване на принадлежност на български граждани към Държавна
сигурност и разузнавателните служби на Българската народна армия извърши проверка
на лицата, регистрирани в ЦИКЕП за кандидати за членове на Европейския парламент
от Република България.
   На 16.04.2007 г. и на основание чл. 26, ал. 2 от закона ЦИКЕП изпрати в
Комисията списък с имената и ЕГН-та на 218 регистрирани кандидати за членове на
Европейския парламент.
   На 16.04.2007 г. Комисията изпрати на органите по чл. 16, ал. 1 от закона
подлежащите на проверка за принадлежност към органите по чл. 1 144 регистрирани
кандидати. Останалите кандидати не подлежат на проверка по силата на чл. 26, ал. 4 от
закона.
   Служба "Сигурност – ВП и ВКР" в отговора си до Комисията, получен на
17.04.2007 г., уведомява, че "след проверка на информационния фонд на службата не са
открити данни за принадлежност към бившите Държавна сигурност и разузнавателните
служби на Българската народна армия".
   Националната служба за охрана в отговора си до Комисията, получен на
18.04.2007 г., уведомява, че "след извършената проверка няма данни относно посочените
обстоятелства, че са били служители или секретни сътрудници на Пето управление-ДС".
   Дирекция Централен военен архив в отговора си, получен на 18.04.2007 г.,
уведомява, че "след извършено проучване не са открити данни за принадлежност към
ДС и разузнавателните служби на БНА" на лицата, регистрирани в ЦИКЕП.
   Главно управление на архивите в отговора си, получен на 20.04.2007 г.,
уведомява, че "във фондовете на Централния държавен архив и Държавен архив-София
не са постъпвали за съхранение документи, от които може да се направят справки,
удостоверяващи принадлежността към ДС и разузнавателните служби на БНА на
регистрираните кандидати за участие в изборите за Европейски парламент".
   Министерството на външните работи в отговора си до Комисията, получен на
21.04.2007 г., уведомява, че "министерството не разполага с исканата информация".
   Министерството на правосъдието в отговора си до Комисията, получен на
21.04.2007 г., уведомява, че "в Министерството на правосъдието не се съхраняват
документи на Държавна сигурност и разузнавателните служби на Българската народна
армия".
   Националната следствена служба в отговора си до Комисията, получен на
21.04.2007 г., уведомява, че "няма данни, отнасящи се до лицата, включени в списъка на
регистрираните в ЦИКЕП кандидати за членове на Европейския парламент, да са
работили като щатни и нещатни служители или секретни сътрудници в Следствието по
линия на Държавна сигурност".
   Националната разузнавателна служба в отговора си, получен на 18.04.2007 г.,
уведомява, че 142 от регистрираните кандидати "не са били щатни и нещатни служители
на Първо главно управление на Държавна сигурност и не са били секретни сътрудници
на Първо главно управление на Държавна сигурност". За Евгени Захариев Кирилов и за
Боян Стефанов Чуков са изпратени материали на Първо главно управление на Държавна
сигурност.
   Министерството на отбраната с отговора си до Комисията, получен на 19.04.2007
г., изпрати материали от служба "Военна информация" за двама секретни сътрудника -
Юнал Саид Лютфи и Кръстьо Илиев Петков.
   Министерството на вътрешните работи в отговора си до Комисията, получен на
20.04.2007 г., уведомява, че е установено "наличие на данни за принадлежност към
Държавна сигурност" за четири лица. Изпратени са материали за Евгени Захариев
Кирилов, Георги Николов Белчев, Севдалин Димитров Атанасов и Юнал Саид Лютфи.

   След като проучи и обсъди изпратените материали Комисията за разкриване на
документите и за обявяване на принадлежност на български граждани към Държавна
сигурност и разузнавателните служби на Българската народна армия

Р Е Ш И :

   установява и обявява принадлежност към органите по чл. 1 от Закона за достъп и
разкриване на документите и за обявяване на принадлежност на български граждани към
Държавна сигурност и разузнавателните служби на Българската народна армия на
следните регистрирани кандидати в ЦИКЕП за членове на Европейския парламент от
Република България:

Георги Николов Белчев 

За лицето липсват други данни по чл. 25, т. 3 от закона. Лицето е кандидат от Политическа партия “СЪЮЗ НА СВОБОДНИТЕ ДЕМОКРАТИ”.

Севдалин Димитров Атанасов 

Лицето е кандидат от Политическа партия “ЗЕЛЕНА ПАРТИЯ”.

Кръстьо Илиев Петков 

Лицето е кандидат от Политическа партия “ГРАЖДАНСКИ СЪЮЗ ЗА НОВА БЪЛГАРИЯ”.

Юнал Саид Лютфи 

Лицето е кандидат от Политическа партия “ДВИЖЕНИЕ ЗА ПРАВА И СВОБОДИ”.

Евгени Захариев Кирилов 

Лицето е кандидат от Коалиция “ПЛАТФОРМА ЕВРОПЕЙСКИ СОЦИАЛИСТИ” – БЪЛГАРСКА СОЦИАЛИСТИЧЕСКА ПАРТИЯ И ПАРТИЯ “ДВИЖЕНИЕ ЗА СОЦИАЛЕН ХУМАНИЗЪМ”.

Боян Стефанов Чуков 

Лицето е кандидат от Коалиция “ПЛАТФОРМА ЕВРОПЕЙСКИ СОЦИАЛИСТИ” – БЪЛГАРСКА СОЦИАЛИСТИЧЕСКА ПАРТИЯ И ПАРТИЯ “ДВИЖЕНИЕ ЗА СОЦИАЛЕН ХУМАНИЗЪМ”.

Председател:
Евтим Костадинов Костадинов ................................
Зам. председател:
Орхан Ахмедов Исмаилов ................................
Секретар:
Румен Йорданов Борисов ..................................
Членове:
1. Апостол Иванов Димитров ................................
2. Валери Георгиев Кацунов ................................
3. Георги Матеев Георгиев ................................
4. Екатерина Петкова Бончева ................................
5. Татяна Колева Кирякова ................................
6. Тодор Илиев Трифонов ................................

Решения на КРДОПБГДСРСБНА